Lektionsplan: Historie på mit sted

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Fælles gå-tur i lokalområdet, hvor læreren præsenterer eleverne for eksempler på forskellige typer af spor fra fortiden (fx vejnavne, bygninger og mindesmærker) | Eleven kan bruge historiske spor i lokalområdet til at fortælle om fortiden | Eleven kan   * registrere eksempler på spor fra fortiden i deres lokalområde * overveje spørgsmål til spor fra fortiden | * Læreren præsenterer eksemplerne på spor i lokalområdet, så de vækker elevernes nysgerrighed og interesse og lægger op til, at eleverne senere undersøger |  |
| 2  (2 lektioner) | Identifikation af spor fra fortiden | Eleven kan bruge historiske spor i lokalområdet til at fortælle om fortiden | Eleven kan   * drøfte kendetegn ved spor fra fortiden * placere spor fra fortiden på et kort * ud fra et kort over lokalområdet identificere spor fra fortiden | * Læreren viser et kort over lokalområdet på klassens interaktive tavle. * Læreren lægger op til at drøfte kendetegn ved spor fra fortiden – og hvilke typer sporene evt. kan deles i (fx vejnavne, mindesmærker og bygninger). * Der er spor fra fortiden i lokalområdet, som eleverne ikke har nået at besøge, men som fx kan identificeres ved hjælp af et kort Eleverne arbejder i grupper med et detaljeret kort over lokalområdet. Eleverne identificerer steder (navne), som de forbinder med spor fra fortiden og noterer dem i en fælles Padlet. |  |
| 3  (2 lektioner) | Undersøgelse af historiske spor fra fortiden | Eleven kan bruge historiske spor i lokalområdet til at fortælle om fortiden | Eleven kan  finde informationer om de valgte spor fra fortiden  beskrive de valgte spor fra fortiden | * Læreren sørger for, at eleverne har tilgængelige kilder til rådighed, som de kan bruge til at finde informationer om stederne. * Læreren forklarer, hvordan eleverne kan beskrive de valgte steder. * Eleverne undersøger og beskriver de valgte steder |  |
| 4  (2 lektioner) | Historiebrug i reklamer | Eleven kan opnå viden om historie gennem brug af historiske scenarier | Eleven kan   * finde eksempler på, at historie bruges til at markedsføre varer og lokaliteter * analysere eksempler på historiebrug i reklamer | * Læreren og eleverne et par uger indsamlet husstandsomdelte reklamer. * Læreren viser og gennemgår et par eksempler på historiebrug, dvs. at noget fra gamle dage anvendes i reklamer. * I grupper leder eleverne efter reklamer, der gør brug af historie. Eleverne kan evt. også inddrage tv-reklamer. * I analysen af reklamerne drøfter eleverne: * Hvilke symboler, personer, begivenheder tidsperioder og andet fra gamle dage, som anvendes i reklamen. * Hvordan disse elementer fra gamle dage anvendes i reklamen. Hvilke sammenhænge er der med ”varen” og elementerne fra gamle dage? * Hvorfor elementerne fra gamle dage bruges? Hvilke ”kvaliteter” giver det ”varen”? * Eleverne limer reklamen på et A4-ark. Herpå noterer de også stikord fra deres drøftelse. * Eleverne drøfter deres opfattelser af ”gamle dage”. Hvornår var ”gamle dage”? Var det bedre dengang? Bliver nutiden engang ”gamle dage” osv.? |  |
| 5  (1 lektion) | Eleverne gør brug af historie i udarbejdelse af en reklame | Eleven kan opnå viden om historie gennem brug af historiske scenarier | Eleven kan   * udvælge elementer fra historie, der kan bruges i en reklame * udarbejde en reklame, som gør brug af historie | * Eleverne udarbejder en reklame for en vare eller lokalitet. I reklamen skal de bruge noget fra historien, som de kender fra et emne eller tema, de tidligere har arbejdet med. |  |

# Forslag til:

## Evalueringsformer

Under og efter forløbet evalueres elevernes samarbejde, videnproduktion og læringsudbytte, både af eleverne selv og af læreren. Denne vurdering foretages på baggrund af læringsmål og tegn på læring.

Modul 1

Under den fælles gå-tur i lokalområdet erhverver læreren sig et indtryk af elevernes konkrete forudsætninger for at arbejde med emnet, og hvad der skal til for at styrke disse forudsætninger. På baggrund heraf tilpasser læreren det videre forløb.

Modul 2-3

Eleverne arbejde i grupper. Læreren observerer, om eleverne arbejder hensigtsmæssigt mod målene – og har især fokus på elevernes forståelse af historiebrug. Læreren hjælper og vejleder, hvor det er nødvendigt.

Det kan være en udfordring for nogle elever at afkode de tilgængelige informationer om de valgte steder. Lærerens opmærksomhed kan være rettet mod, hvor tilgængelig informationerne er for eleverne – og på baggrund heraf hjælpe eleverne. Som afslutning på den 5. lektion afholdes en klasseevaluering, der har fokus på elevernes forståelse af historiebrug i lokalområdet.

Modul 4

Evalueringen er rettet mod elevernes forståelse og anvendelse af de opstillede punkter til analyse af reklamerne. Læreren kan observere gruppernes arbejde og vejlede, hvor det er nødvendigt.

Modul 5

## Elevernes produkter er en synlig evaluering af elevernes forståelse af historiebrug i reklamer

## Nærområdet som læringsrum

Fælles gå-tur i lokalområdet

# Øvrige gode råd og kommentarer

Læreren kan oprette en Padlet (i eller uden for Skoletube), som alle elever kan skrive i. Heri kan eleverne notere vej- og gadenavne og andet i deres nærområde, som de ser som spor fra fortiden.

Har eleverne mulighed for at bruge computere eller tablets, kan de beskrive de valgte steder og indsætte billeder i en fælles ThingLink (i eller uden for Skoletube). En anden mulighed er en fælles planche med kortet over lokalområdet placeret centralt.

Eleverne kan evt. bruge programmer som Pixton eller Easelly (i eller uden for Skoletube) til at udarbejde reklamen.